ວິກິດການເສດຖະກິດໃນຢູໂຣບ ສົ່ງຜົນກະທົບຕໍ່ ຫລາຍໆປະເທດ ໂຮມທັງລາວນໍາ (ເບິ່ງວີດີໂອ ລາວ-ອັງກິດ)
ແມ່ນແຕ່ເສດຖະກິດຍັກໃຫຍ່ຄືຈີນ ກໍບໍ່ລອດ​ພົ້ນ​ຈາກ ບັນຫາຂອງຢູໂຣບໄດ້. ຈີນປະກາດວ່າ ການສົ່ງອອກຂອງຕົນ ໄດ້ຊັກຊ້າລົງ ຍ້ອນຄວາມຕ້ອງການລຸດລົງໃນຢູໂຣບ.
ວິກິດການເສດຖະກິດຂອງຢູໂຣບ ກໍາລັງສົ່ງຜົນກະທົບຢ່າງໃຫຍ່ໄປທົ່ວໂລກ ແລະພາໃຫ້ ເກີດຄວາມເປັນຫ່ວງວ່າ ຖ້າວິກິດການນີ້ຫາກບໍ່ຍຸຕິລົງໃນໄວໆນີ້ແລ້ວ ມັນກໍຈະແຜ່ລາມ ອອກໄປສູ່ຫລາຍໆປະເທດທີ່ເພິ່ງພາພາກພື້ນຢູໂຣບ ເພື່ອໃຫ້ຊື້ສິນຄ້າສົ່ງອອກຂອງພວກ ເຂົາເຈົ້ານັ້ນ ນັກຂ່າວວີໂອເອ Al Pessin ສົ່ງລາຍງານມາຈາກນະຄອນຫລວງ Brussels ຂອງປະເທດ Belgium ຊຶ່ງດາຣາຈະນໍາລາຍລະອຽດມາສະເໜີທ່ານ ພວກປະເທດພວມພັດທະນາຫລາຍໆປະເທດ ແມ່ນຈະຢູ່ລອດຫລືພັງທະລາຍລົງໃນດ້ານ ເສດຖະກິດ ກໍຍ້ອນຄວາມເຂັ້ມແຂງຂອງການສົ່ງອອກຂອງພວກເຂົາເຈົ້າ ບໍ່ວ່າຈະເປັນພວກຄົນງານເຫລົ່ານີ້ໃນອິນເດຍ ທີ່ຜະລິດເຄຶ່ອງອາໄຫລ່ລົດ ຫລືພວກທີ່ກໍາລັງປະດິດເຄຶ່ອງຊອບແວຄອມພິວເຕີ ຫລືພວກຄົນງານປູກກາເຟໃນປະເທດລາວ ຫລືພວກສານຜ້າພົມໃນອີຈິບ ພວກເຂົາເຈົ້າທັງໝົດ ແມ່ນມີສິ່ງນຶ່ງຮ່ວມກັນ ຄືພວກລູກຄ້າລາຍສໍາຄັນທີ່ສຸດຂອງເຂົາ ເຈົ້າ ແມ່ນປະຊາຊົນຢູ່ໃນພາກພື້ນຢູໂຣບ ແລະຂົງເຂດອື່ນໆທີ່ຈະເຣີນແລ້ວ ທ່ານ Philippe de Buck ຜູ້ອໍານວຍການໃຫຍ່ຂອງອົງການ BUSINESSEUROPE ຊຶ່ງເປັນອົງການຈັດຕັ້ງຂອງບັນດາສະພາການຄ້າຂອງພວກປະເທດໃນສະຫະພາບຢູໂຣບ ກ່າວວ່າ: ແຕ່ວ່າໃນຂະນະທີ່ວິກິດການການເງິນຂອງຢູໂຣບ ໄດ້ບີບບັງຄັບໃຫ້ພວກ ລັດຖະບານ ທັງຫລາຍຕ້ອງໄດ້ຕັດງົບປະມານຂອງເຂົາເຈົ້າລົງ ແລະເຮັດໃຫ້ເສດຖະກິດຊັກຊ້າລົງນັ້ນ ຜູ້ອຸບປະໂພກບໍລິໂພກຈໍານວນຫລາຍກໍມີເງິນໃຊ້ຈ່າຍໜ້ອຍລົງ ແລະນັ້ນກໍກໍາລັງສົ່ງຜົນ ກະທົບ ຄືກັນກັບກະແສຄື້ນ ຊັດອອກໄປທົ່ວໂລກ ແມ່ນແຕ່ປະເທດເສດຖະກິດຍັກໃຫຍ່ຄືຈີນນັ້ນ ກໍບໍ່ລອດພົ້ນຈາກບັນຫາຂອງຢູໂຣບໄດ້ ທ່າເຮືອນະຄອນຊຽງໄຮ້ຂອງຈີນນັ້ນ ຖືວ່າເປັນທ່າເຮືອ ທີ່ສໍາຄັນແຫ່ງນຶ່ງສໍາລັບຜະລິດ ຕະພັນສົ່ງອອກຂອງປະເທດ ແຕ່ລັດຖະບານຈີນໄດ້ປະກາດວ່າ ການເຕີບໂຕຢ່າງໄວດ້ານ ການສົ່ງອອກຂອງຕົນ ໄດ້ຊັກຊ້າລົງໃນເດືອນກັນຍາຜ່ານມາ ຍ້ອນຄວາມຮຽກຮ້ອງຕ້ອງ ການ ລຸດນ້ອຍລົງ ຢູ່ໃນຢູໂຣບແລະສະຫະລັດ ນັກຄົ້ນຄ້ວາດ້ານເສດຖະກິດ Zolt Darvas ທີ່ອົງການຄົ້ນຄ້ວາ Bruegel ຢູ່ນະຄອນ ຫລວງ Brussels ກ່າວວ່າ ຄວາມຮຽກຮ້ອງຕ້ອງການສິນຄ້າທີ່ລຸດຕໍ່າລົງນັ້ນ ມີທ່າທາງ ວ່າຈະແກ່ຍາວຕໍ່ໄປອີກຫລາຍປີໃນບາງປະເທດຢູໂຣບ ຫລືອາດຈະດົນກ່ວານັ້ນອີກຊໍ້າ ທ່ານ Darvas ກ່າວວ່າ: ແຕ່ທ່ານ Mario Monti ອະດີດເຈົ້າໜ້າທີ່ຝ່າຍເສດຖະກິດຂອງສະຫະພາບຢູໂຣບ ໃຫ້ ຂໍ້ສັງເກດວ່າ ທະວີບຢູໂຣບກໍຍັງມີຫລາຍປະເທດທີ່ເຂັ້ມແຂງທາງເສດຖະກິດຢູ່ ແຕ່ທ່ານ ກ່າວວ່າ ບັນຫາໂດຍລວມນັ້ນ ອາດຈະບໍ່ຮ້າຍແຮງກັບເທົ່າ ທີ່ປາກົດເຫັນກັນ ຊື່ງທ່ານ ກ່າວຕໍ່ໄປວ່າ: ທ່ານມອນຕີ ເຊື່ອວ່າ ຄວາມເຂັ້ມແຂງທາງເສດຖະກິດໃນບາງເຂດທີ່ສູງກ່ວາເຂດອື່ນໆ ນັ້ນ ຈະຊ່ວຍໃຫ້ຢູໂຣບລອດພົ້ນຈາກວິກິດການ ທີ່ເປັນຢູ່ໃນປັດຈຸບັນນີ້ ໃນໄລຍະຍາວ ແຕ່ນັ້ນອາດເປັນຄໍາເວົ້າປອບໃຈທີ່ມີນໍ້າໜັກນ້ອຍຫລາຍ ສໍາລັບພວກທີ່ອາໄສກາງຕໍ່ທະວີບ ຢູໂຣບ ໃຫ້ເປັນຕະຫລາດທີ່ເຂັ້ມແຂງສໍາລັບຜະລິດຕະພັນ ແລະການບໍລິການຕ່າງໆຂອງ ພວກເຂົາເຈົ້າ